Der er ikke noget, som forbyder dig selv at lægge dit nye tag. Dog skal du sørge for at følge bygningsreglementets anvisninger og specifikationer for tagkonstruktionen og selve tagbeklædningen. Ellers kan du få svært ved at sælge huset. Samtidig skal du have de nødvendige faglige kompetencer til at lægge taget korrekt. Det er et kompliceret projekt, og gør du noget forkert, risikerer du, at taget bliver utæt eller blæser af, når det stormer.